CELEX: 52021PC0736
Language: da
Date: 2021-11-30
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 30.11.2021
            COM(2021) 736 final
            2021/0386(NLE)
            
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem
                  1
                ("momsdirektivet") kan Rådet med enstemmighed på forslag af Kommissionen give en medlemsstat tilladelse til at anvende særlige foranstaltninger, der fraviger bestemmelserne i nævnte direktiv, for at forenkle afgiftsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 4. april 2021 anmodede Republikken Letland (i det følgende benævnt "Letland") om bemyndigelse til fortsat at anvende en foranstaltning, der fraviger momsdirektivets artikel 193, hvori det fastsættes, hvem det påhviler at betale moms. Ved samme brev fremsendte Letland en rapport om anvendelsen af denne foranstaltning. 
            
            
               I overensstemmelse med momsdirektivets artikel 395, stk. 2, underrettede Kommissionen de øvrige medlemsstater ved breve af 9. august 2021 og Spanien ved brev af 10. august 2021 om Letlands anmodning. Ved brev af 10. august 2021 meddelte Kommissionen Letland, at den rådede over alle nødvendige oplysninger for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  I henhold til artikel 193 i momsdirektivet påhviler momsen som hovedregel den afgiftspligtige person, som foretager en levering af varer eller ydelser.
               
               
                  Ifølge momsdirektivets artikel 395 kan medlemsstaterne, hvis de har Rådets tilladelse, indføre foranstaltninger, der fraviger momsdirektivets bestemmelser, for at forenkle afgiftsopkrævningen eller forhindre visse former for momsunddragelse eller momsundgåelse.
               
               
                  Letland har anmodet om fortsat at anvende ordningen for omvendt betalingspligt ved transaktioner med tømmer, som indebærer at gøre den person, til hvem varerne eller tjenesterne leveres, momsbetalingspligtig.
               
               
                  Letland blev oprindelig bemyndiget til at anvende en fravigelse ved Rådets afgørelse 2006/42/EF
                     2
                   indtil den 31. december 2009 og ved Rådets gennemførelsesafgørelse 2009/1008/EU
                     3
                   indtil den 31. december 2012. Bemyndigelsen til at anvende en fravigelse er efterfølgende blevet forlænget ved Rådets gennemførelsesafgørelse 2013/55/EU
                     4
                   indtil den 31. december 2015, ved Rådets gennemførelsesafgørelse (EU) 2015/2396
                     5
                   indtil den 31. december 2018 og ved Rådets gennemførelsesafgørelse (EU) 2018/2006
                     6
                   indtil den 31. december 2021.
               
               
                  Ifølge Letland er markedet for tømmer, som er en af landets vigtigste økonomiske sektorer, særlig følsomt over for momssvig, fordi det domineres af et stort antal små lokale erhvervsdrivende og individuelle leverandører, og fordi det er meget vanskeligt at spore materialernes og de tilknyttede transaktioners bevægelser. De virksomheder, der er aktive i sektoren, kan være undtaget fra registreringsforpligtelser, og dette kan føre til uanmeldte transaktioner med privatpersoner hvad angår levering af tømmer. Der er således en betydelig risiko for, at nogle leverandører unddrager sig momsbetaling. Den særlige karakter af markedet for tømmer og de involverede virksomheder har givet anledning til momssvig, som skattemyndighederne har haft svært ved at kontrollere. For at komme svigen til livs har myndighederne indført ordningen for omvendt betalingspligt ved transaktioner med tømmer, som har vist sig at være meget effektiv og har mindsket omfanget af momssvig i sektoren betydeligt.
               
               
                  Ifølge Letland har den særlige foranstaltning endvidere ikke haft nogen negativ virkning på de samlede momsindtægter, der er opkrævet i sidste forbrugerled, og påvirker således ikke EU's egne indtægter negativt.
               
               
                  Fravigelser indrømmes normalt for en begrænset periode for at vurdere, hvorvidt den særlige foranstaltning er hensigtsmæssig og effektiv, og for at give medlemsstaterne tid til at træffe andre konventionelle foranstaltninger på nationalt plan til at overvåge materialernes bevægelser, momsbetalingen og afgiftspligtige personers overholdelse af reglerne, hvilket burde løse det pågældende problem, inden fravigelsesforanstaltningen udløber, således at det ikke bliver nødvendigt at forlænge den. En fravigelse, som gør det muligt at anvende ordningen for omvendt betalingspligt, indrømmes kun undtagelsesvis inden for særlige områder, der er præget af svig, og hvor en sådan foranstaltning er en sidste udvej. 
               
               
                  I betragtning af den uændrede juridiske og faktiske situation foreslås det derfor at forlænge fravigelsen, således at Letland kan anvende den indtil den 31. december 2024. Letland bør inden udløbet af fravigelsen træffe andre konventionelle foranstaltninger på nationalt plan for at overvåge materialernes bevægelser, momsbetalingen og afgiftspligtige personers overholdelse af reglerne, hvilket vil understøtte bekæmpelsen og forebyggelsen af momssvig i tømmersektoren. 
               
            
            
               •Sammenhæng med de gældende regler på samme område
            
            
               
                  Andre medlemsstater, Portugal
                     7
                  , Rumænien
                     8
                   og Litauen
                     9
                  , har fået bemyndigelse til lignende fravigelser fra momsdirektivets artikel 193.
               
               
                  Den foreslåede foranstaltning er derfor i overensstemmelse med momsdirektivets gældende bestemmelser. 
               
               
                   2.
                        RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
               
            
            
               •Retsgrundlag
            
         
         
            
               
                  Artikel 395 i momsdirektivet. 
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, finder nærhedsprincippet ikke anvendelse. 
               
            
            
               •Proportionalitetsprincippet
            
            
               
                  Afgørelsen vedrører en bemyndigelse, der er indrømmet en medlemsstat på dennes egen anmodning, og udgør ikke en forpligtelse. 
               
            
            
               I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. 
            
            
               •Valg af retsakt
            
            
               Foreslået retsakt: Rådets gennemførelsesafgørelse.
            
            
               I henhold til momsdirektivets artikel 395 er en fravigelse af de fælles momsbestemmelser kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er den bedst egnede retsakt, da den kan rettes til individuelle medlemsstater.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Forslaget er baseret på en anmodning fra Letland og vedrører kun denne medlemsstat.
               
            
            
               •Konsekvensanalyse
            
            
               
                  I forslaget til Rådets gennemførelsesafgørelse bemyndiges Letland til at anvende ordningen for omvendt betalingspligt på tømmertransaktioner. Den situation, der ligger til grund for den oprindelige anmodning om fravigelse, gør sig fortsat gældende. På trods af at der er konstateret et fald i antallet af tilfælde af momssvig og momsunddragelse på markedet for tømmer, siden ordningen for omvendt betalingspligt blev indført, hævder Letland, at risikoen stadig findes. 
               
               
                  Denne foranstaltning er tidligere blevet godkendt i tiltrædelsesakten af 2003
                     10
                  , navnlig i bilag VIII, kapitel 7, punkt 1, litra b), og ved afgørelse 2006/42/EF
                     11
                   i henhold til det dagældende sjette direktiv 77/388/EØF. Med tiden er svig inden for tømmersektoren imidlertid gået over til at omfatte transaktioner, der ikke var omfattet af ordningen for omvendt betalingspligt, f.eks. transaktioner, der vedrører træindustriens biprodukter. Således blev anvendelsesområdet for ordningen for omvendt betalingspligt yderligere udvidet for at mindske mulighederne for svig. Siden 1. januar 2020 er det desuden modtageren af tømmer, der skal betale for de modtagne varer, ligesom modtageren af tjenesteydelserne skal betale for disse med andre betalingsmidler end kontanter. Disse ændringer blev foretaget for at standardisere betalingskravene i alle de tilfælde, hvor ordningen for omvendt betalingspligt anvendes, med henblik på at gøre foranstaltningen til bekæmpelse af momssvig mere effektiv.
               
               
                  Letland anfører, at forlængelsen af fravigelsesforanstaltningen er nødvendig for at bekæmpe svig i tømmersektoren. Markedet for tømmer i Letland domineres af små og mellemstore forhandlere og afgiftspligtige personer, som køber eller sælger tømmer og leverer eller modtager tjenesteydelser i tilknytning hertil. Ordningen for omvendt betalingspligt anvendes kun for indenlandske tømmertransaktioner og specifikke tjenesteydelser, hvis både leverandøren og modtageren af varerne er momsregistreret i Letland. Ifølge anmodningen er tømmersektoren særlig sårbar over for momssvig, fordi det er meget vanskeligt at spore materialebevægelser og de dermed forbundne transaktioner. I begyndelsen blev ordningen for omvendt betalingspligt kun anvendt på leveringer af tømmer. Risikoen for svig voksede gradvist som følge af udviklingen på markedet for tømmer, og derfor blev ordningen for omvendt betalingspligt pr. 1. april 2001 udvidet til at omfatte visse tjenesteydelser, der leveres som led i tømmertransaktioner. Med tiden er svig i tømmersektoren imidlertid gået over til andre relaterede transaktioner, som ikke var omfattet af ordningen for omvendt betalingspligt, f.eks. transaktioner vedrørende træindustriens biprodukter. Følgelig blev anvendelsesområdet for ordningen for omvendt betalingspligt udvidet til også at omfatte andre leveringer, hvilket reducerede mulighederne for svig. 
               
               
                  Ifølge de skøn, der er medtaget i anmodningen, og som er baseret på data fra det centrale statistiske kontor for 2020, tegner sektorens mellemliggende forbrug sig for 69 % af de fremstillede produkter og relaterede tjenesteydelser i skovbrugssektoren (NACE rev. 2, kode 02). Eksporten tegner sig for 18,9 %, mens kun 10,5 % af produktionsmængden går til husholdningers forbrug. Ved træproduktion, kork- og trævarer, undtagen møbler (NACE rev. 2, kode 16) går 59,9 % til eksport. 37,4 % af produkterne i sektoren anvendes i mellemliggende forbrug, og kun 1,4 % af produkterne går til private husholdningers forbrug. Ifølge oplysninger fra eksperter inden for sektoren udgør tømmertransaktioner, der er omfattet af ordningen for omvendt betalingspligt, ca. 2,0 mia. EUR. 
               
               
                  Pr. 1. januar 2021 var 5 389 afgiftspligtige personer (juridiske personer) registreret i tømmersektoren, hvoraf 3 418 personer var momspligtige.
               
               
                  Forlængelsen af denne foranstaltning vil ikke have nogen negativ indvirkning på de samlede momsindtægter fra det endelige forbrug, og den påvirker derfor ikke Unionens egne indtægter hidrørende fra moms negativt.
               
               
            
         
         
            
               4.VIRKNINGER FOR BUDGETTET
            
            
               Forslaget har ingen virkninger for EU-budgettet. 
            
            
               5.ANDRE FORHOLD
            
            
               Forslaget er tidsbegrænset.
            
            
               2021/0386 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  12
               , særlig artikel 395, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets beslutning 2006/42/EF
                  13
                fik Letland bemyndigelse til at anvende en særlig foranstaltning, der fraviger artikel 21, stk. 1, litra a), i direktiv 77/388/EØF
                  14
               , med henblik på at udpege modtageren som den momspligtige ved levering af tømmer eller ved levering af relaterede tjenesteydelser indtil den 31. december 2009. Ved Rådets gennemførelsesafgørelse 2009/1008/EU
                  15
                fik Letland som en fravigelse af direktiv 2006/112/EF, artikel 193, bemyndigelse til fortsat at udpege modtageren af tømmer eller relaterede tjenesteydelser som den person, der er betalingspligtig for moms ved transaktioner med tømmer indtil den 31. december 2012 ("den særlige foranstaltning"). Efter flere på hinanden følgende forlængelser udløber bemyndigelsen den 31. december 2021
                  16
               . 
            
            
               (2)Ved brev registreret i Kommissionen den 4. april 2021 anmodede Letland om bemyndigelse til fortsat at anvende den særlige foranstaltning. Sammen med brevet fremsendte Letland en rapport om anvendelsen af denne særlige foranstaltning.
            
            
               (3)I overensstemmelse med direktiv 2006/112/EF, artikel 395, stk. 2, andet afsnit, underrettede Kommissionen de øvrige medlemsstater ved breve af 9. august 2021 og Spanien ved brev af 10. august 2021 om Letlands anmodning. Ved brev af 10. august 2021 meddelte Kommissionen Letland, at den rådede over alle nødvendige oplysninger for at kunne vurdere anmodningen. 
            
            
               (4)Ifølge Letland er markedet for tømmer, som er en af landets vigtigste økonomiske sektorer, særlig følsomt over for momssvig, fordi det domineres af et stort antal små lokale erhvervsdrivende og individuelle leverandører. Den særlige karakter af markedet for tømmer og de involverede virksomheder har givet anledning til momssvig, som skattemyndighederne har haft svært ved at kontrollere. For at bekæmpe dette misbrug har de lettiske skattemyndigheder indført ordningen for omvendt betalingspligt for betaling af moms på tømmertransaktioner, hvilket har vist sig at være meget effektivt og har mindsket svindel på dette marked betydeligt ifølge den rapport, som Letland har fremsendt. 
            
            
               (5)Fravigelser indrømmes normalt for en begrænset periode, således at det kan vurderes, om de særlige foranstaltninger er hensigtsmæssige og effektive. Fravigelser giver medlemsstaterne tid til at træffe andre konventionelle foranstaltninger på nationalt plan til at overvåge materialernes bevægelser, momsbetalingen og afgiftspligtige personers overholdelse af reglerne, hvilket burde løse det pågældende problem, inden fravigelsesforanstaltningen udløber, således at det ikke bliver nødvendigt at forlænge den. En fravigelse, som gør det muligt at anvende ordningen for omvendt betalingspligt, indrømmes kun undtagelsesvist inden for særlige områder, der er præget af svig, og hvor en sådan foranstaltning er en sidste udvej. Letland bør derfor, inden forlængelsen af den særlige foranstaltning i henhold til denne gennemførelsesafgørelse udløber, gennemføre andre konventionelle foranstaltninger til bekæmpelse og forebyggelse af momssvig på markedet for tømmer, og der er derfor ikke længere behov for endnu en forlængelse af den særlige foranstaltning.   
            
            
               (6)Letland bør derfor kun bemyndiges til at anvende den særlige foranstaltning indtil den 31. december 2024. 
            
            
               (7)Den særlige foranstaltning får ingen negative indvirkninger på Unionens egne indtægter hidrørende fra moms.
            
         
         
            
               (8)Gennemførelsesafgørelse 2009/1008/EU bør derfor ændres i overensstemmelse hermed —
            
            
               VEDTAGET DENNE AFGØRELSE: 
            
            
               Artikel 1
            
            
               Artikel 2 i gennemførelsesafgørelse 2009/1008/EU affattes således: 
            
            
               "Artikel 2
            
            
               Denne afgørelse finder anvendelse indtil den 31. december 2024."
            
            
               Artikel 2
            
            
               Denne afgørelse er rettet til Republikken Letland.
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1.
               
               
                  
                     (2)
                  
                        EUT L 25 af 28.1.2006, s. 31.
               
               
                  
                     (3)
                  
                        EUT L 347 af 24.12.2009, s. 30.
               
               
                  
                     (4)
                  
                        EUT L 22 af 25.1.2013, s. 16.
               
               
                  
                     (5)
                  
                        EUT L 332 af 18.12.2015, s. 142.
               
               
                  
                     (6)
                  
                        Rådets gennemførelsesafgørelse (EU) 2018/2006 af 11. december 2018 om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 322 af 18.12.2018, s. 20).
               
               
                  
                     (7)
                  
                        Rådets gennemførelsesafgørelse (EU) 2019/1592 af 24. september 2019 om tilladelse til Portugal til at indføre en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 248 af 27.9.2019, s. 67).
               
               
                  
                     (8)
                  
                        Rådets gennemførelsesafgørelse (EU) 2019/1593 af 24. september 2019 om ændring af gennemførelsesafgørelse 2013/676/EU om bemyndigelse af Rumænien til fortsat at anvende en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 248 af 27.9.2019, s. 69).
               
               
                  
                     (9)
                  
                        Rådets gennemførelsesafgørelse (EU) 2018/1920 af 4. december 2018 om ændring af gennemførelsesafgørelse 2010/99/EU om bemyndigelse af Republikken Litauen til at udvide anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 311 af 7.12.2018, s. 34).
               
               
                  
                     (10)
                  
                        EUT L 236 af 23.9.2003, s. 33.
               
               
                  
                     (11)
                  
                        EUT L 25 af 28.1.2006, s. 31.
               
               
                  
                     (12)
                  
                        EUT L 347 af 11.12.2006, s. 1.
               
               
                  
                     (13)
                  
                        Rådets beslutning 2006/42/EF af 24. januar 2006 om bemyndigelse af Letland til at anvende en foranstaltning, der fraviger artikel 21 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter (EUT L 25 af 28.1.2006, s. 31).
               
               
                  
                     (14)
                  
                        Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).
               
               
                  
                     (15)
                  
                        Rådets gennemførelsesafgørelse 2009/1008/EU af 7. december 2009 om bemyndigelse af Republikken Letland til at udvide anvendelsen af en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (EUT L 347 af 24.12.2009, s. 30).
               
               
                  
                     (16)
                  
                        Rådets gennemførelsesafgørelse (EU) 2018/2006 af 11. december 2018 om ændring af gennemførelsesafgørelse 2009/1008/EU om bemyndigelse af Republikken Letland til at forlænge anvendelsen af en foranstaltning, der fraviger artikel 193 i direktiv 2006/112/EF om det fælles merværdiafgiftssystem (EUT L 322 af 18.12.2018, s. 20).